TVO โชว์กำไร Q3/59 พุ่ง 60% รับรายได้อาหารสัตว์-น้ำมันถั่วเหลืองโต
TVO รายได้อาหารสัตว์-น้ำมันถั่วเหลืองโต โชว์กำไร Q3/59 พุ่ง 60% มาที่ 1.06 พันลบ. จากปีก่อนที่มีกำไร 659.15 ลบ. ขณะที่ 9 เดือนแรกมีกำไร 2.23 พันลบ. เพิ่มขึ้น 36% จากปีก่อนที่มีกำไร 1.78 พันลบ.
9 พ.ย. 2559

บริษัท น้ำมันพืชไทย จำกัด (มหาชน) หรือ TVO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 1.06 พันล้านบาท หรือมีกำไรสุทธิ 1.31 บาทต่อหุ้น เพิ่มขึ้น 60.18% จากช่วงเดียวกันของปีก่อนที่มีกำไรสุทธิ 659.15 ล้านบาท หรือมีกำไรสุทธิ 0.82 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 2.32 พันล้านบาท หรือมีกำไรสุทธิ 2.87 บาทต่อหุ้น เพิ่มขึ้น 36.23% จากช่วงเดียวกันของปีก่อนที่มีกำไรสุทธิ 1.71 พันล้านบาท หรือมีกำไรสุทธิ 2.11 บาทต่อหุ้น
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อน เนื่องจากบริษัทมีรายได้จากการขายเพิ่มขึ้น โดยรายได้จากอุตสาหกรรมอาหารสัตว์ ปริมาณขายกากถั่วเหลืองเติบโตสอดคล้องกับอุตสาหกรรมปศุสัตว์ที่โตขึ้นอย่างต่อเนื่อง ขณะที่ราคากากถั่วเหลืืองนำเข้าจากต่างประเทศผันผวน ส่งผลให้ผู้นำเข้ากลับมาซื้อกากถั่วเหลืองที่ผลิตในประเทศมากขึ้น ส่วนรายได้จากการขายน้ำมันถั่วเหลืองเพิ่มขึ้นเช่นกันหลังน้ำมันปาล์มขาดตลาด และมีราคาสูงขึ้นตามภาวะตลาด